b'\n_START_ARTICLE_\nCenotobermorita\n_START_SECTION_\nCaracter\xc3\xadstiques\n_START_PARAGRAPH_\nLa cenotobermorita \xc3\xa9s un inosilicat de f\xc3\xb3rmula qu\xc3\xadmica [Ca\xe2\x82\x84Si\xe2\x82\x86O\xe2\x82\x81\xe2\x82\x85(OH)\xe2\x82\x82\xc2\xb72H\xe2\x82\x82O]\xc2\xb73H\xe2\x82\x82O. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 2014. quan la tobermorita va ser redefinida com dos minerals: la tobermorita i la cenotobermorita._NEWLINE_Segons la classificaci\xc3\xb3 de Nickel-Strunz, la cenotobermorita pertany a "09.DG - Inosilicats amb 3 cadenes senzilles i m\xc3\xbaltiples peri\xc3\xb2diques" juntament amb els seg\xc3\xbcents minerals: bustamita, ferrobustamita, pectolita, serandita, wollastonita, wollastonita-1A, cascandita, plombierita, clinotobermorita, riverside\xc3\xafta, tobermorita, foshagita, jennita, paraumbita, umbita, s\xc3\xb8rensenita, xonotlita, hillebrandita, zorita, chivrua\xc3\xafta, haineaultita, epididimita, eudidimita, elpidita, fenaksita, litidionita, manaksita, tinaksita, tokko\xc3\xafta, senkevichita, canasita, fluorcanasita, miserita, frankamenita, charo\xc3\xafta, yuksporita i eveslogita._NEWLINE_L\'exemplar que va servir per a determinar l\'esp\xc3\xa8cie, el que es coneix com a material tipus, es troba conservat a la col\xc2\xb7lecci\xc3\xb3 mineral\xc3\xb2gica del Museu d\'Hist\xc3\xb2ria Natural de la Universitat de Pisa, amb el n\xc3\xbamero de cat\xc3\xa0leg 19691.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina N\'Chwaning II, situada a la localitat de Kuruman, al camp de mangan\xc3\xa8s de Kalahari, al Cap Septentrional (Sud-\xc3\xa0frica). Tamb\xc3\xa9 ha estat descrita al dip\xc3\xb2sit de Bazhenovsk, a la localitat d\'Asbest (Prov\xc3\xadncia de Sverdlovsk, R\xc3\xbassia). Aquests dos indrets s\xc3\xb3n els \xc3\xbanics a tot el planeta on ha estat descrita aquesta esp\xc3\xa8cie mineral.'